OzLabs/hebrew-wiki-articles huggingface dataset:
אליהו הלוי (זקן אהרן)

רבי אליהו הלוי (גם: אליהו הלוי המאסף) היה רב, פייטן ומשורר שחי בראשית המאה ה-16 בטורקיה. מחבר הספר שו"ת זקן אהרן.

== ביוגרפיה ==
נולד לרבי בנימין בקושטא שבטורקיה, למד אצל רבי משה קפשאלי, ולאחר מכן אצל רבי אליהו מזרחי שאת מקומו מילא כרבה של קושטא החל משנת ה'רפ"ה (1525). מהדורה חדשה נדפסה בשנת 2017 בהוצאת הספרייה הספרדית.

== ספרו ==
כתב שו"ת בשם "תנא דבי אליהו" המכיל 451 תשובות (כמניין "תנא"). והרבה תשובות נאבדו, ורק רכ"א תשובות הודפס בשם "זקן אהרן" בידי תלמידו רבי אהרן גלמידי, שהיה גם מצאצאיו<ref>על פי הנכתב בשער הספר.</ref>.

תשובות נוספות שלו הודפסו בספרי חכמי תקופתו, "מאמר כל דאי" (בדיני אסמכתא ומודעא) נדפס בתוך ספרו של רבי תם אבן יחיא, "תמת ישרים", רבי יוסף קארו, ועוד.

ערך והדפיס את "מחזור רומניה", שהיה נהוג במדינת יוון ובאזור הבלקן, והוסיף לו בקשות, תחינות ופיוטים.

== תלמידיו ==
* רבי שלמה סיריליו

== קישורים חיצוניים ==
* [https://www.hebrewbooks.org/831 זקן אהרן], באתר היברובוקס
* 
* [https://daily-torah.tv/30694-2/ רבי אליהו בר בנימין הלוי זצ"ל], באתר ערוץ התורה

== הערות שוליים ==

קטגוריה:משוררים טורקים
קטגוריה:רבנים טורקים
קטגוריה:פייטנים
קטגוריה:אישים שחיו במאה ה-16
רצ'ק

רצ'ק (בהונגרית: Recsk) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם ברצ'ק מספר התושבים נמצא בירידה. כך, בשנת 1990 חיו בכפר 3,208 תושבים ובשנת 2021 רק 2,514 תושבים.

האזור מיושב מסביבות המאה ה-14, והוא מוזכר לראשונה בכתבים משנת 1329.

בין השנים 1950 ל-1953 היה בכפר מחנה עבודת כפייה שהוקם על ידי המשטר הקומוניסטי להחזקת אסירים פוליטיים. אחד הכלואים במחנה זה היה ג'ורג' פאלודי שהוציא בעקבות חוויותיו במחנות שירים רבים שפורסמו לראשונה בשנת 1983 במינכן תחת הכותרת "שירי בית הכלא 1950–1953"

בכפר קיים אחד ממכרות הנחושת הגדולים בהונגריה ובעולם בכלל.

== יהודי רצ'ק ==
יהודים חיו ברצ'ק במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|24
|
|-
|1880
|44
|1,704
|-
|1910
|37
|
|-
|1920
|62
|
|-
|1930
|48
|
|-
|1941
|31
|2,799
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שירוק

שירוק (בהונגרית: Sirok) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בשירוק מספר התושבים נמצא בירידה. כך, בשנת 1990 חיו בכפר 2,372 תושבים ובשנת 2021 רק 1,690 תושבים.

האזור מיושב מסביבות המאה ה-14, והוא מוזכר לראשונה בכתבים משנת 1302.

== יהודי שירוק ==
יהודים חיו בשירוק במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|84
|1,343
|-
|1910
|26
|
|-
|1920
|24
|
|-
|1930
|24
|
|-
|1941
|22
|2,325
|-
|}

==קישורים חיצוניים==

* [https://www.tripadvisor.com/Attraction_Review-g1584564-d9998049-Reviews-Museum_House-Sirok_Heves_County_Northern_Hungary.html אתר ארכאולוגי] של שירוק

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פרויקט ח"ץ

שמאל
פרויקט ח"ץ – חוקרים צעירים - ב, היא תוכנית מצוינות המכשירה סטודנטים לרפואה ולסיעוד בתחום המחקר הרפואי ומשלבת בין רופאים וחוקרים ותיקים וצעירים, תוך שימוש בשיטות מחקר וטכנולוגיות מתקדמות.

==אודות==
תוכנית ח"ץ הוקמה בשנת 2007 במרכז הרפואי שיבא על ידי פרופ' ענת אחירון, מנהלת המרכז לטרשת נפוצה, כתוכנית לשילוב סטודנטים לרפואה במחקר המתבצע בבית החולים. החל משנת 2019 מנהל התכנית הוא פרופ' אלדד קטורזה, מנהל מכון גרטנר לחקר אפידמיולוגיה ומדיניות בריאות במרכז הרפואי שיבא.

עם השנים הרחיבה התוכנית את פעילותה לסטודנטים לרפואה מכלל הפקולטות והתוכניות בארץ, לסטודנטים לסיעוד ולתלמידי תיכון מצטיינים ממגמת מערכות הבריאות ומגשימים - תוכנית הסייבר הלאומית (סייבר-8200).

בשנת הלימודים 2021–2022 השתתפו בתוכנית ח"ץ למעלה מ-50 סטודנטים לרפואה ולסיעוד, כעשרים תלמידי תיכון ועשרות חוקרות וחוקרים מהמרכז הרפואי שיבא.

המחקרים המתבצעים במסגרת התכנית עוסקים בקשת רחבה של נושאים: מחקר קליני, אפידמיולוגי, מדעי הבסיס, מדיניות בריאות, טכנולוגיות רפואיות, מדעי הנתונים, בינה מלאכותית ועוד.

==פרסומי המשתתפים==
עד שנת 2022 פורסמו 96 מחקרים שבוצעו במסגרת התכנית. בשנת 2021 הופק ספר שכולל את כל המאמרים שפורסמו.

==קישורים חיצוניים==
* 
* 
* [https://ononews.co.il/news-yahud-monoson-headlines/החלום-של-נעה-תלמידת-תיכון-מקיף-יהוד-סי/ אונו ניוז, מיכל מעוז, החלום של נעה- תלמידת תיכון מקיף יהוד סיימה קורס יוקרתי בבית חולים תל השומר]
* [https://www.kolhazman.co.il/458392 כל הזמן, הילה פאלח, מענק בסך 1.8 מיליון אירו לד"ר אסף ויונטה משיבא]
* 
* [https://www.sheba.co.il/128305 גלריית התמונות] באתר פרויקט ח"ץ

==הערות שוליים==

קטגוריה:המרכז הרפואי ע"ש חיים שיבא - תל השומר
קולובוס שחור

קולובוס שחור (שם מדעי: Colobus satanas) הוא מין של פרימט מהסוג קולובוס החי באפריקה המשוונית במדינות הרפובליקה של קונגו, גבון, גינאה המשוונית כולל האי ביוקו וקמרון.

== מאפיינים ==
אורכו של הקולובוס השחור 50 עד 70 סנטימטרים כולל זנב באורך 80 סנטימטרים ומשקלו של הזכר 10 עד 15 קילוגרמים ואילו הנקבה שוקלת 10 עד 11 קילוגרמים. כמעט כול גופו של הקולובוס הוא בצבע שחור למעט הפנים והאוזניים בניגוד לשאר המינים בסוגו שהם בעלי פרווה שחורה-לבנה. הקולובוס השחור חי ביערות הגשם של אפריקה המשוונית וניזון בעיקר מזרעים, פירות, עלים, פרחים, אגוזים כמו דקל השמן, אירוקו, פיקוס ואגוז קולה. הקולובוס השחור חי בקבוצות הכוללות 10 עד 20 קופים. לאחר 195 ימי היריון הנקבה ממליטה צאצא אחד שמגיע לבגרות מינית בגיל 6 שנים אצל זכרים ו4 שנים אצל נקבות. צאצאי הקולובוס השחור נולדים עם פרווה חומה שהופכת בהמשך לשחורה. לא ניתן לגדל את הקולובוס השחור בשבי בשל סוג המזון ובית הגידול הנדרש. הטורפים של הקולובוס השחור הם נמרים, פיתוניים, שימפנזות, עיט כתר וחתול זהוב אפריקני. הקולובוס השחור נמצא על פי הרשימה האדומה של IUCN במצב השימור פגיע עקב ציד, בירוא יערות ואוכלוסייה קטנה.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ורג' רוברט וטרהאוס
קטגוריה:קולובים
קטגוריה:גבון: יונקים
קיסיר

קיסיר הוא סלט מבוסס בורגול.<ref name="WorldCookbook"></ref> מקורו של הסלט באזור הטורקי והכורדי.

המרכיבים העיקריים: הם בורגול טחון דק, פטרוזיליה ורסק עגבניות. מרכיבים נוספים נפוצים: בצל, שום (באזורים מסוימים), מולסה רימונים חמצמצה, שמן זית ומיץ לימון, מלפפון, קורניצ'ונים ותבלינים. 

אפשר להגיש עם עלי חסה. הסלט בצבע אדמדם עקב תערובת רסק עגבניות. מוגש בטמפרטורת החדר בתור תוספת או מתאבן.<ref></ref>

== ראו גם==
* טאבולה

== קישורים חיצוניים ==

* [https://books.google.com/books?id=dOnoBQAAQBAJ&pg=PT18&dq=kısır+cuisine&hl=en&sa=X&ved=0ahUKEwibvaWQ06TJAhXKiCwKHa2ACy4Q6AEIHzAB#v=onepage&q=kısır%20cuisine&f=false מתכון]
* 

== הערות שוליים ==

קטגוריה:המטבח הטורקי
קטגוריה:סלטים
קטגוריה:המטבח הכורדי
סאילה

סאילה (בהונגרית: Szajla) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בסאילה מספר התושבים נמצא בירידה. כך, בשנת 1990 חיו בכפר 988 תושבים ובשנת 2021 רק 749 תושבים.

על פי ממצאים ארכאולוגיים האזור מיושב מסביבות תקופת הברונזה, הכפר מוזכר לראשונה בכתבים משנת 1329.

== יהודי סאילה ==
יהודים חיו בסאילה במאה ה-18 ובתחילת המאה ה-19. בשנת 1944 נרצח לפחות יהודי אחד מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|20
|635
|-
|1910
|2
|
|-
|1920
|1
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מפרץ מון

תחנת המחקר אקדמיה. ברקע התמונה ניתן לראות את האי האף מון, ואת האי גריניץ'.]]
מפה טופוגרפית של האי ליווינגסטון.
מפרץ מון (באנגלית: Moon Bay ; מילולית: מפרץ הירח) הוא מפרץ בצד המזרחי של האי ליווינגסטון, באיי שטלנד הדרומיים שבאנטארקטיקה.

המפרץ ממוקם בין גבעת אדינבורו לבין נקודת רנייר.

רוחב פתחו של המפרץ 13 קילומטרים.

המפרץ חודר אל היבשת 7 קילומטרים.

אל המפרץ נשפכים הקרחונים: הדום הקרח סופוט, קרחון איסקר, קרחון יורון, קרחון סטרומה, קרחון קאליאקרה, קרחון פאנגה, ו-קרחון דבלט.

בתוך מפרץ מון ממוקמים האי האף מון, ושונית אלמאג.

== היסטוריה ==
המפרץ התגלה על ידי ציידי כלבי ים בשנת 1821.

המפרץ מופה מחדש בשנת 1935 על ידי אנשי חקירות דיסקברי (Discovery Investigations), מהאונייה דיסקברי II (Discovery II).

שמו של המפרץ ניתן לו על ידי אנשי משלחת חקירות דיסקברי, ככל הנראה בשנת 1935. המפרץ נקרא על שם האי האף מון, הממוקם בשפכו של המפרץ. האף מון משמעו באנגלית "חצי סהר". שם זה ניתן לאי בשל צורתו.

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=129062 נתונים כלליים]

מון
סלט זיתים

סלט זיתים הוא סלט או Giardiniera (חמוצים) העשוי מזיתים ירוקים, זיתים שחורים, שמן זית, סלרי, כרובית, גזר, גמבה, בצל, צלפים, פטרוזיליה, פפרוצ'יני, אורגנו, שום, חומץ, עשבי תיבול ותבלינים. משמש להכנת כריך המופאלטה בניו אורלינס וסביבתה.

סלט זיתים משמש גם כתוספת למטבח הסיציליאני ולארוחות מהמטבח הים-תיכוני.<ref>[http://www.muffoletta.com/recipes/BasicSalad.html Olive salad] Muffoletta</ref> הוא מיוצר מסחרית עבור מסעדות ובקמעונאות במשפחות: Boscoli, Rouses, Gambinos, Dorignacs, Franks, והדודה סאלי.

== ראו גם ==
* טפנד

== הערות שוליים ==

קטגוריה:המטבח הסיציליאני
זיתים
קטגוריה:מאכלי זיתים
קטגוריה:מאכלי ירקות
לה וגה (קאוקה)

לָה וֵגָה (בספרדית: La Vega) היא עיירה ורשות מקומית במחוז קאוקה, קולומביה. העיירה הוקמה ב-9 בספטמבר 1777.

== היסטוריה ==
בשנת 1535, נכנסו הספרדים מאקוודור בפיקודו של אשר נשלחו על ידי סבסטיאן דה בללקאסר , עברו דרך המקום והקימו דרך סלולה כדי להימנע ממפגש עם הקבוצה האימתנית לוס פטיאנוס, הדרך שעוברת בשטחי היישובים המודרניים , , , , , לה וגה, , , ו.

בשנת 1777 העיירה הוקמה רשמית, ולאחר מאה שנים בשנים 1874 עד 1875 סופחו לרשות המקומית כפרים רבים באזור.

== קישורים חיצוניים ==
* 

== הערות שוליים ==

קטגוריה:קולומביה: יישובים
קטגוריה:יישובים שהוקמו ב-1777
פרדיה וולש-פילו

פרדיה וולש-פילו (באנגלית: Ferdia Walsh-Peelo; נולד ב-12 באוקטובר 1999) הוא שחקן ומוזיקאי אירי.<ref name="it-1"></ref>

== ביוגרפיה ==
וולש-פילו נולד בעיירה הכפרית אשפורד <small>(אנ'),</small> מחוז ויקלו, אירלנד. הוא סיים את לימודיו בתיכון Coláiste Ráithín, בעיר בריי.<ref name="prod-notes"></ref> הוא מכהן כשגריר של רצון טוב של תוכנית 'שיעורי חירום' של UNICEF באירלנד, שמטרתה לספק חינוך לילדים שנקלעו למצבי חירום. <ref></ref> הוא קיבל הדרכה ווקאלית מאמו, זמרת הסופרן טוני וולש.<ref name="prod-notes" />

הוא חתום בסוכנות השחקנים ויליאם מוריס בארצות הברית וסוכנות השחקנים Independent Talent בבריטניה ב-2015.<ref name="hr-1"></ref>

== קריירה ==
בגיל 12 לוהק לתפקיד ראשי בהפקת האופרה "חליל הקסם" מאת מוצרט. הוא הופיע עם שחקני וזמרי האופרה ברחבי אירלנד.<ref name="prod-notes" /> לאחר מכן הופיע באופרה "בטבעת החנק", מאת בנג'מין בריטן בתפקיד מיילס .<ref name="prod-notes" /> בשנת 2012, הוא הופיע בטלוויזיה האירית במופע "Late Late Toy Show" בשירה ובפסנתר.

בשנת 2016, וולש-פילו עשה את הופעת הבכורה שלו בסרט הקומדיה-דרמה המוזיקלית "מועדון שנות ה-80" <small>(אנ')</small> יחד עם לוסי בוינטון.<ref name="Examiner-1"></ref> את הסרט ביים ג'ון קרני. <ref></ref> הוא שר וניגן בגיטרה ופסנתר, בהופעה חיה עם השחקן, מארק מק'קנה, בהופעה שהתקיימה בפסטיבל סאנדנס .<ref name="Variety-1"></ref>

בשנת 2017 החל וולש-פילו לגלם את אלפרד הגדול מהעונה החמישית של סדרת הטלוויזיה "ויקינגים" בהפקת ערוץ ההיסטוריה. <ref></ref> <ref></ref>

בשנת 2018 שיחק בסרט הטלוויזיה "Dave Allen at peace" של ה-BBC וגילם את דמותו המתבגרת של דייב, בעוד את דמותו הבוגרת גילם איידן גילן.

בשנת 2021, שיחק בתפקיד מיילס בסרט הקולנוע "CODA" שביימה וכתבה שאן הדר וזו מהווה גרסה מחודשת בשפה האנגלית לסרט הצרפתי "משפחת בלייה" משנת 2014.<ref></ref>

בשנת 2022 גילם את המוזיקאי ומבקר הרוק ניק קנט <small>(אנ')</small> במיני-סדרה הביוגרפית "פיסטול" שביים דני בויל עבור רשת FX.

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! class="unsortable" | הערות
|-
| 2016
|מועדון שנות ה-80 <small>(אנ')</small>
| קונור "קוסמו" לוור
|-
| 2020
|Here Are the Young Men
| רז
|
|-
| rowspan="2" | 2021
| CODA
| מיילס
|
|-
|Love Gets a Room
|אדמונד
|
|-
| rowspan="2" |TBA
|Verona
|טיבאלט <small>(אנ')</small>
|
|-
|Mary's Monster
|פרסי ביש שלי
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2017–2020
| ויקינגים
| המלך אלפרד
|22 פרקים
|-
|2018
|Dave Allen at peace
|דייב בן ה-18
|סרט טלוויזיה של BBC
|-
|2022
|פיסטול
|ניק קנט <small>(אנ')</small>
|4 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:מוזיקאי רוק
קטגוריה:מוזיקאים אירים
קטגוריה:אירים שנולדו ב-1999
פריגיטלו

פריגיטלו (ברבים friggitelli) הוא פלפל צ'ילי מתוק מהמין Capsicum annuum. ידוע גם בשם הפלפל היווני הזהוב, הפלפל האיטלקי המתוק, או הפלפל הטוסקני. בארצות הברית הם עשויים להיקרא " פפרונציני"; ונבדלים מהפפרוצ'יני האיטלקי, שהם פלפל צ'ילי איטלקי חריף. בארצות הברית, הם עשויים להיקרא גם פלפלי פפרוניקי זהוב יווני או פלפלי סלוניקה מוזהבים עדינים.<ref></ref> לפריגיטלו חריפות עדינה ורמז למרירות. ולעיתים מוחמץ ונמכר בצנצנות. באיטליה הפריגיטלו מזוהה בעיקר עם טוסקנה. הזן היווני, שהוא מתוק יותר, נפוץ במקומות אחרים באירופה ובארצות הברית.

== גידול ==
כמו זנים רבים אחרים של Capsicum annuum, הפריגיטלו דורש אקלים חם עם הרבה אור שמש וללא כפור. לזרעים לוקח 10 עד 14 ימים לנבוט, הצמח מגיע לבגרות תוך 70 עד 80 יום. מעדיף קרקעות מעט עשירות ומנוקזות היטב, אך אדמה מופרית יתר תגרום לפחות פירות. לצמח יש פוטנציאל להצמיח שפע של פירות, ולכן צריך למנוע ממנו ליפול בגלל משקל הפירות. הפירות נקטפים כאשר הם באורך . פירות בוגרים יהפכו בסופו של דבר לאדומים, אבל עדיף לקטוף אותם כשהם עדיין ירוקים. 

== שימוש קולינרי ==
הפרי הטרי משמש מרכיב בסלטים, לפתנים וכריכים. לעיתים קרובות מוגש גם עם קבב, כגון İskender kebap. פריגיטלי כבוש מגיע בצבע צהוב עז עד צהוב-ירוק עז. לפעמים מוסיפים חומרי צבע.<ref></ref> לעידון הטעם ניתן לשטוף את הפרי הכבוש במים קרים מעט לפני ההגשה.

==קישורים חיצוניים==

== הערות שוליים ==
קטגוריה:המטבח האיטלקי

קטגוריה:פלפל
קטגוריה:חמוצים
מארק ריידר

מארק ריידר (באנגלית: Mark Ryder נולד ב-7 בדצמבר 1989)<ref name="ZDF"></ref> הוא שחקן קולנוע וטלוויזיה צפון אירי.

== ביוגרפיה ==
ריידר למד בקולג' המתודיסטי בבלפסט. <ref></ref>

== קריירה ==
בשנת 2009 שיחק ריידר בתפקיד ראשי בסרט חמש דקות של גן עדן. בסרט המבוסס על אירועים אמיתיים מגלם ריידר את אליסטר ליטל, צעיר פרוטסטנטי בן 17, אשר מנהיג תא בכוח המתנדבים מאלסטר, משתוקק להיות פעיל בעימותים ומרצה עונש מאסר על רצח. בכלא הוא הופך למטיף בעד דו קיום ושלום. שנה לאחר מכן שיחק בתפקיד נכדו של לורד בולדווין בסרט הקולנוע רובין הוד.

בין השנים 2011–2014 שיחק בתפקיד ראשי בסדרת הדרמה ההיסטורית "בורג'ה". בסדרה הוא גילם את הדמות הראשית צ'זארה בורג'ה.<ref name="Canal"></ref>

בשנת 2019 שיחק בסרט הקולנוע "אלבטרוס". באותה שנה החל לשחק בסדרת הטלוויזיה הבריטית העיר על הגבעה. שנה לאחר מכן שיחק בסרט הקולנוע אחיות לנשק.

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| 2009
| חמש דקות של גן עדן
| אליסטר ליטל הצעיר
|
|-
| 2010
| רובין הוד
| נכדו של הברון בולדווין
|
|-
| 2011
|אלבטרוס
|ריץ'
|
|-
| 2011
|ליבטציה
| גבריאל
|
|-
| 2012
|Good Vibrations
| גרג
|
|-
| 2019
|אחיות לנשק
| אל בריטני
|
|-
| 2020
|The Argument 
| שחקן שמגלם את ג'ק
|
|-
|2021
|Love Gets a Room
|פטריק
|
|-
|2022
|משחקי הבונקר 
|הארי
|
|}

=== טלוויזיה ===
{| class="wikitable sortable"
|+
!שנה
! סדרה
!תפקיד
! class="unsortable" | הערות
|-
| 2009
|Small Island
|קיפ
|
|-
| 2010
|Coming Up
| המנהיג
| פרק אחד 'ילד'
|-
| 2011–2014
|בורג'ה
| צ'זארה בורג'ה
| תפקיד ראשי
|-
| 2019
|העיר על הגבעה
| האב דויל
|תפקיד משני
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה צפון אירים
קטגוריה:צפון אירים
קטגוריה:בריטים שנולדו ב-1989
ג'רדיניירה

מנה של ג'יארדיניירה
ג'רדיניירה (איטלקית: Giardiniera) היא מנת חמוצים מהמטבח האיטלקי שמורכבים מירקות כבושים בחומץ או בשמן.<ref></ref>

== זנים ושימושים ==
כריך מלווה בג'יארדיניירה
ג'רדיניירה האיטלקית נקראת גם sottaceti ("מתחת לחומץ"), כינוי נפוץ למזון כבוש. נאכל בדרך כלל כאנטיפסטו או עם סלטים.

בארצות הברית, המנה זמינה בזנים מסורתיים או מתובלים, והאחרון מכונה לעיתים "תערובת חמה".

ג'יארדיניירה הוא קונדימנט רב-תכליתי שניתן להשתמש בו על מגוון מאכלים שונים, כמו ברטוורסט, ברוסקטה, המבורגרים, סלט פסטה, ביצים (חביתות), נקניקיות, סלט טונה, כריכים ועוד. 

במטבח של שיקגו, ג'יארדיניירה מיוצרת על בסיס שמן<ref></ref> ומשמשת כקונדימנט, בדרך כלל כתוספת על כריכי בקר איטלקיים,<ref></ref> מנות משנה בפסטה ופיצה.<ref></ref>

מגוון מתון יותר של ג'יארדיניירה משמש לסלט הזיתים בכריך המופולטה.<ref></ref>

== רכיבים ==
הגרסה האיטלקית כוללת פלפלים, סלרי, גזר, כרובית וקורנישונים. הירקות כבושים בשמן, חומץ יין אדום או לבן, עשבי תיבול ותבלינים.

בסגנון שיקגו, המנה חריפה עם פלפלי ספורט או פתיתי צ'ילי, בשילוב מגוון ירקות, כולל פלפלים, סלרי, גזר, כרובית, ולפעמים קורנישונים או זיתים,<ref></ref> כולם כבושים בשמן צמחי, שמן זית, שמן סויה, או כל שילוב של השלושה. כמה גרסאות מסחריות מסומנות בתווית "ג'יארדיניירה בסגנון שיקגו".<ref></ref>

== הערות שוליים ==

קטגוריה:חמוצים
קטגוריה:המטבח האיטלקי
קטגוריה:חומרי גלם (מזון)
מגפת הקורונה בפלאו

מגפת הקורונה, בה חלו רבים במחלת נגיף הקורונה בפלאו, התפשטה אל המדינה במאי 2021. נכון לאוגוסט 2021, פלאו היא אחת המדינות עם אחוז המתחסנים הכי גבוה נגד המחלה - 84% מתושבי פלאו התחסנו.

== רקע ==

ב-12 בינואר 2020 אישר ארגון הבריאות העולמי כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין, אך ההדבקה מאדם לאדם הייתה גדולה ומשמעותית והשפיעה בצורה מכרעת על מספר מקרי מוות באופן משמעותי.

==התפשטות המגפה==
פלאו החלה ליישם ביקורת גבולות בשלב מוקדם. נשיא פלאו תומאס רמנגסאו ג'וניור הוציא צו ביצוע השהיה של כל הטיסות מסין, מקאו והונג קונג בין 1 ל-29 בפברואר 2020. עד מרץ, כל גבולות המדינה נסגרו. גם בתי הספר נסגרו החל מאפריל. רמנגסאו השעה בסופו של דבר את כל הטיסות הזרות לפלאו.

לפי הצו, חויבו גם כל הזרים שנכנסו לאחרונה למדינה להיכנס לבידוד למשך ארבעה עשר ימים.

ב-1 באפריל 2021 הקימו פלאו וטאיוואן "בועת נסיעות", המאפשרת לאנשים לנסוע בין שתי המדינות, עם הגבלות.

===מאי-יוני 2021===
מקרה ההידבקות המקומי הראשון ב-COVID-19 בפלאו התרחש ב-31 במאי 2021. הנשיא סורנגל ויפס ג'וניור אמר שהנדבק נמצא בסיכון נמוך להדביק אחרים ובני משפחתו של החולה שבאו עימו במגע נבדקו והחזירו תשובות בדיקה שליליות. ויפס ג'וניור גם הדגיש שרוב האוכלוסייה חוסנה נגד המגפה.

ב-11 ביוני 2021 דווח על מקרה שני.

נכון ל־, מספר המקרים המאומתים המצטבר הוא , מהם נפטרו ו- החלימו.

==התחסנות נגד מגפת הקורונה בפלאו==
אזרחי פלאו החלו לקבל חיסונים נגד COVID-19 החל ב-3 בינואר ונכון ל-12 באפריל 40% מהאוכלוסייה חוסנו באופן מלא. עד 26 במאי, כ-96% מהמבוגרים (18 ומעלה) במדינה חוסנו במלואם. עד לגילוי חולה הקורונה הראשון במדינה (ב-31 במאי 2021), 97% מהאוכלוסייה הבוגרת חוסנה, כ-70% מכלל התושבים. כמו כן הוכרזו תוכניות להתחיל לחסן מתבגרים מגיל 12 עד 17.

בתחילת אוגוסט 2021, 65% מבני 12 עד 17 קיבלו לפחות מנה אחת של החיסון, וכתוצאה מכך 80% מהאוכלוסייה הזכאית חוסנה במלואה. נכון ל-24 באוגוסט 2021, 14,938 מבוגרים קיבלו לפחות מנה אחת, כאשר 14,447 מהם חוסנו במלואם. 1,146 מתבגרים נוספים (בני 12 עד 17 שנים) קיבלו לפחות מנה אחת כאשר 835 מהם חוסנו במלואם. אוכלוסיית פלאו מונה כ-18,092 אזרחים, כלומר כ-84.5% מכלל האוכלוסייה מחוסנים במלואם.

==קישורים חיצוניים==

==הערות שוליים==

פלאו
קרופטלי

קרופטלי (בפארואזית: Gráfelli) הוא ההר השני בגובהו באיי פארו הממוקם באי אסטרוי. גובהו כ-856 מטרים.
ההר קרופטלי בקיץ
בסמוך לקרופטלי לכיוון דרום-מזרח נמצא ההר סלטארטינטור, אשר גבוה ממנו ב-24 מטרים ומתנשא לרום של 880 מטרים, מה שהופך אותו להר הגבוה באיי פארו. הכפר פונינקור שוכן למרגלות שני ההרים.

==קישורים חיצוניים==

== הערות שוליים==

קטגוריה:הרים
קטגוריה:איי פארו: גאוגרפיה
פלמן גלבוב

פלמן יורדנוב גלבוב (בבולגרית: Пламен Йорданов Гълъбов; נולד ב-2 בנובמבר 1995) הוא כדורגלן בולגרי, המשחק בעמדת הבלם במכבי עירוני פתח תקווה מליגת העל ובנבחרת בולגריה.

== קריירת מועדונים ==
גלבוב החל את הקריירה המקצוענית שלו בליטקס לובץ' מליגת העל הבולגרית. ב-12 בדצמבר 2012 ערך את הופעת הבכורה שלו בקבוצה הבוגרת של המועדון, בניצחון 7–1 על ספרטק טרנבה במסגרת הגביע הבולגרי. ב-14 בדצמבר 2013 ערך את הופעת הבכורה שלו בליגה במדי המועדון, בניצחון 5–2 על לוקומוטיב פלובדיב, בו גם הורחק בדקות האחרונות של המשחק לאחר שספג כרטיס צהוב שני.

ב-6 בספטמבר 2017 הושאל למשך עונה אחת לאטאר וליקו טרנובו מליגת העל הבולגרית. שנה לאחר מכן הושאל פעם נוספת למועדון למשך עונה אחת. ב-23 בינואר 2022 חתם בבמכבי נתניה מליגת העל הישראלית, עמה זכה בגביע הטוטו לעונת 2022/2023.

ב-5 בפברואר 2024 חתם בבית"ר ירושלים עד לסוף העונה.

ב-25 ביוני חתם במכבי עירוני פתח תקווה. ב-1 לאוגסט כבש את שערו הראשון במדי הקבוצה (שער עצמי) במסגרת הליגה האירופית.

== נבחרות בולגריה ==
גלבוב נכלל בסגל נבחרת בולגריה הבוגרת, לקראת גביע קירין , אך נגרע ממנו בשל פציעה. ב-3 בספטמבר 2020 ערך את הופעת הבכורה שלו בנבחרת בולגריה, בתיקו 1–1 נגד נבחרת אירלנד במסגרת ליגת האומות 2020/2021.

== תארים ==
;צסק"א סופיה
* הגביע הבולגרי (1): 2020/2021

== קישורים חיצוניים ==

== הערות שוליים ==

קטגוריה:כדורגלנים בולגרים
קטגוריה:בלמי כדורגל בולגרים
קטגוריה:כדורגלני ליטקס לובץ'
קטגוריה:כדורגלני צסק"א סופיה
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני נבחרת בולגריה
קטגוריה:כדורגלנים זרים בישראל
קטגוריה:ספורטאים בולגרים בישראל
קטגוריה:בולגרים שנולדו ב-1995
ג'ק פוקס (שחקן)

ג'ק לואיס פוקס (באנגלית: Jack Louis Fox; נולד ב-17 בספטמבר 1985) הוא שחקן תיאטרון, קולנוע וטלוויזיה בריטי. הוא גדל בלונדון ושייך למשפחת השחקנים בני משפחת פוקס. הוא בנו הרביעי של ג'יימס פוקס ושל אשתו מרי. אחיו הוא לורנס פוקס ודודיו הם המפיק רוברט פוקס והשחקן אדוארד פוקס.

==ביוגרפיה==
פוקס נולד בלונדון לשחקן ג'יימס פוקס ולאשתו מרי אליזבת פייפר. הוא האח הצעיר של תומאס, לורנס, רובין ולידיה פוקס. הוא אחיין של המפיק רוברט פוקס והשחקן אדוארד פוקס (אביהם של אמיליה ופרדי). פוקס למד בבית הספר מילבורן לודג' סקול, ואחר כך למד בקינגס סקול בקנטרברי. בהמשך למד פילוסופיה ותאולוגיה באוניברסיטת לידס.

אחרי סיום הלימודים שיחק פוקס בסרט "Theeb", שזכה בפרס האקדמיה הבריטית לאמנויות הקולנוע והטלוויזיה (BAFTA) והיה מועמד לפרס אוסקר, בסדרת הטלוויזיה "גאון" עם ג'פרי ראש, ובסרט "ג'וני אינגליש 3.0" בכיכובו של רואן אטקינסון.

ב-2019 שיחק פוקס בתפקיד ראשי בסדרה "ריביירה" של Sky Atlantic, לצדם של ויל ארנט, ג'וליה סטיילס וג'ולייט סטיבנסון. עוד ב-2019 השתתף בעיבוד של אנדרו דייוויס לסדרה "סנדיטון" יחד עם תיאו ג'יימס ורוז ויליאמס. עוד שיחק פוקס בסדרות "בשר טרי", "מר סלפרידג'" ו"דרקולה".

הופעת הבכורה של פוקס בווסט אנד הייתה במחזה "Dear Lupin" לצדו של אביו ג'יימס פוקס.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Henry VIII: Mind of a Tyrant
| פרקין וורבק
| בפרק "Prince 1485–1509"
|-
| 2010
| לואיס
| dir="ltr" | Lewis
| אלפי וילקינסון
| בפרק "Your Sudden Death Question"
|-
| 2011
|
| dir="ltr" | Beast
| רוברט
| סרט קצר
|-
| 2011–2013	
| בשר טרי
| dir="ltr" | Fresh Meat
| ראלף
| סדרת טלוויזיה (7 פרקים)
|-
| 2012
|
| dir="ltr" | Hoorah
| דניס
| סרט קצר
|-
| 2013
|
| dir="ltr" | Privates
| טוראי וייט-בוואן
| מיני-סדרה
|-
| 2013
|
| dir="ltr" | Theeb
| אדוארד
|
|-
| 2013
| דרקולה
| dir="ltr" | Dracula
| אלאסטר הארווי
| סדרת טלוויזיה (3 פרקים)
|-
| 2014
| מר סלפרידג'
| dir="ltr" | Mr Selfridge	
| ג'רמי
| סדרת טלוויזיה (פרק אחד)
|-
| 2014	
|
| dir="ltr" | Blood Moon
| וייד
|
|-
| 2015
|
| dir="ltr" | The Messenger
| מארק
|
|-
| 2016
|
| dir="ltr" | Kids in Love	
| לארס
|
|-
| 2016
|
| dir="ltr" | Level Up
| סטיב
|
|-
| 2017
|
| dir="ltr" | Snatch
| ביני המיקסולוג
|
|-
| 2017
| גאון
| dir="ltr" | Genius
| ד"ר פול ויילנד
|
|-
| 2017
|
| dir="ltr" | Upstart Crow
| ולנטיין
|
|-
| 2017
|
| dir="ltr" | The Dark Side of the Sun
| צ'ארלי
|
|-
| 2018
| ג'וני אינגליש 3.0
| dir="ltr" | Johnny English Strikes Again
| ג'פרי
|
|-
| 2019
| ריביירה
| dir="ltr" | Riviera
| ניקו אלת'ם
| סדרת טלוויזיה (14 פרקים)
|-
| 2019
| סנדיטון
| dir="ltr" | Sanditon
| סר אדוארד דנהם
|
|-
| 2019
| רציחות במידסומר
| dir="ltr" | Midsomer Murders
| ג'וד דדינגטון
|
|-
| 2022
| בוגדים
| dir="ltr" | Cheaters
| זאק
| מיני-סדרה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת לידס
קטגוריה:אנגלים שנולדו ב-1985
סנטדומונקוש

סנטדומונקוש (בהונגרית: Szentdomonkos) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בסנטדומונקוש מספר התושבים נמצא בירידה. כך, בשנת 1990 חיו בכפר 563 תושבים ובשנת 2023 רק 463 תושבים.

האזור מיושב מסביבות המאה ה-15, והוא מוזכר לראשונה בכתבים משנת 1459.

== יהודי סנטדומונקוש ==
יהודים חיו בסנטדומונקוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|13
|516
|-
|1910
|5
|
|-
|1920
|4
|
|-
|1941
|3
|643
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
המשרד המרכזי לחקירת פשעי הנאצים

המשרד המרכזי לחקירת פשעי הנאצים (בגרמנית: Zentrale Stelle der Landesjustizverwaltungen zur Aufklärung nationalsozialistischer Verbrechen, בתרגום: הלשכה המרכזית של הנהלות המשפט המחוזיות לחקר פשעי הנאצים) הוא סוכנות ממשלתית גרמנית האחראית לחקור פשעי מלחמה שהתבצעו בתקופת גרמניה הנאצית. המשרד מחזיק באוסף גדול של מסמכים וחומרים הנוגעים לפעילויות פליליות במהלך השלטון הנאצי. מטה המשרד ממוקדם בלודוויגסבורג.

== פעילות המשרד ==
המשרד פועל לסיוע בהבאה להעמדה לדין של פושעים נאצים שונים.<ref></ref><ref></ref><ref></ref> בין היתר המשרד עסק בעניינו של דמיאניוק והמליץ ב-2008 להגיש נגדו כתב אישום מכיוון שהוא "משוכנע" כי היה מעורב ברצח 29 אלף יהודים לפחות.<ref name=":0" />

המשרד הוקם בדצמבר 1958 והוא משותף לכל 16 המדינות הפדרליות בגרמניה. בתחילה המשרד היה מוסמך לחקור רק פשעים שבוצעו מחוץ לגרמניה וב-1964 ניתנה לו הסמכות לחקור פשעים שהתרחשו גם על אדמת גרמניה. בשיאו פעלו מטעם המשרד 121 עובדים, נכון ל-2021 קיימים בו 21 עובדים. מאז הקמתו סייע המשרד בפתיחת הליכים כנגד מעל 7,000 פושעים נאציים.<ref></ref>

המשרד מכיל רשומות על מעל 700 אלף שמות, מקומות בהם התבצעו פשעים ושמות היחידות האחראיות.

== קישורים חיצוניים ==
* 

* [https://youtu.be/R2kxCsUc2qw איך מביאים לדין פושע נאצי עשרות שנים לאחר השואה?], כאן 11, 19 בינואר 2022

== הערות שוליים ==

קטגוריה:גרמניה: חוק ומשפט
קטגוריה:עשיית דין בנאצים ובעוזריהם
מוסחן

מוסחן או מסאחן (בערבית: مسخّن – משהו מחומם<ref></ref>), ידוע בצפון הארץ בשם מוחמר (محمر - אדום), הוא מאכל נפוץ במטבח של ערביי ארץ ישראל, הכולל עוף צלוי ובצל המתובלים בסומאק ומוגשים על גבי לאפה. מעל, נהוג לפזר שקדים או צנוברים מטוגנים. מקורו של המוסחן בערים ג'נין וטולכרם שבשומרון,<ref></ref> והוא נחשב בעיניי רבים למאכל הלאומי של הפלסטינים. הוא נפוץ ברחבי יהודה ושומרון, באזור המשולש, בגליל ובירדן.<ref name="Basan2007"></ref>

נהוג להכין את המוסחן בעיקר בעונת המסיק, אז שמן הזית הטרי והצעיר מוסיף למנה טעם וארומה ייחודיים.

== גלריית תמונות ==
<gallery widths="170" heights="170">
קובץ:مسخن فلسطيني- قراوة بني حسان.jpg|מוסחן בסגנון מסורתי בכפר עזון שבשומרון
קובץ:مسخن.jpg|מוסחן בירדן
קובץ:المسخن الفلسطيني على الطريقة الشمالية.jpg|מוחמר כפי שמוגש בצפון הארץ
קובץ:Musakhan served in Jerusalem, Israel.jpg|מוסחן בירושלים
</gallery>

==קישורים חיצוניים==

* [https://www.hashulchan.co.il/מתכונים/מוסחאן/ מתכון למוסחאן], מאתר השולחן
* 
== הערות שוליים ==

קטגוריה:המטבח הערבי
קטגוריה:המטבח הפלסטיני
קטגוריה:מאכלי עוף
קטגוריה:המטבח הירושלמי
דן מרזוק

דן מרזוק הוא עורך דין ישראלי המכהן כמזכיר הכנסת החל מ-1 באפריל 2022.

== ביוגרפיה ==
מרזוק שירת בכנסת כ-14 שנים. את תחילת דרכו עשה כמתמחה<ref></ref> ולאחר מכן שימש במשך שלוש שנים כעוזר למזכיר הכנסת לשעבר, איל ינון. עם מינויו של ינון ליועץ המשפטי לכנסת, החל מרזוק לשמש כעוזרו הבכיר, תפקיד אותו מילא כעשר שנים. במסגרת זו מילא שורה של תפקידים מרכזיים בייעוץ המשפטי של הכנסת.

לאחר סיום תפקידו בכנסת, הקים מרזוק משרד עורכי דין, והחל לשמש כמרצה מן החוץ בפקולטה למשפטים באוניברסיטת חיפה.

בינואר 2022 הודיע יושב ראש הכנסת מיקי לוי על החלטתו למנות את דן מרזוק למזכיר הכנסת, במקומה של ירדנה מלר הורוביץ לאחר שזו פרשה לגמלאות, ולאחר קבלת המלצת ועדה מייעצת, שפעלה לראשונה בתולדות הכנסת. מינויו של מרזוק אושר בנשיאות הכנסת והוא החל לכהן כמזכיר הכנסת ב-1 באפריל.

מרזוק הוא בעל תואר ראשון במשפטים מהמסלול האקדמי המכללה למנהל ותואר שני במשפט ציבורי בתוכנית המשותפת של אוניברסיטת תל אביב ואוניברסיטת נורת'ווסטרן בשיקגו.

== הערות שוליים ==

קטגוריה:קצרמר ישראלים
קטגוריה:בוגרי המסלול האקדמי המכללה למינהל: משפטים
קטגוריה:מזכירי הכנסת
פרדריקסטאד

פרדריקסטאד (בנורווגית: Fredrikstad) היא עיר בחבל מזרח נורווגיה שבנורווגיה. העיר שוכנת על גדות נהר גלומה במקום בו הוא נשפך על מצר סקאגרק, כ-20 קילומטרים מערבית לגבול עם שוודיה. העיר נוסדה במקור ב-1567 על ידי פרדריק השני, מלך דנמרק, ומשמעות שמה היא "עירו של פרדריק". כיום חלק העיר העתיקה של פרדריקסטאד, הנמצא בגדה המזרחית של נהר הגלומה, נחשבת לעיר המבוצרת שנשתמרה הטוב ביותר באזור צפון אירופה.

פרדריקסטאד היא העיר הגדולה ביותר באזור אסטפולד. אזור המטרופולין פרדריקסטאד-סרפסבורג נחשב כיום לאזור המטרופולין החמישי בגודלו בנורווגיה.

בעיר משחקת קבוצת הכדורגל פרדריקסטאד.

==קישורים חיצוניים==

* 

* 

קטגוריה:נורווגיה: ערים
קטגוריה:יישובים שהוקמו במאה ה-16
טרנללס

טרנללס (בהונגרית: Tarnalelesz) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בטרנללס מספר התושבים נמצא בירידה. כך, בשנת 1990 חיו בכפר 1,866 תושבים ובשנת 2023 רק 1,532 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1280.

== יהודי טרנללס ==
יהודים חיו בטרנללס במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|26
|1,317
|-
|1910
|14
|
|-
|1920
|14
|
|-
|1930
|18
|
|-
|1941
|16
|2,052
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
טרפש

טרפש (בהונגרית: Terpes) הוא כפר קטן בנפת פטרוואשארה שבמחוז הווש בצפון מזרח הונגריה. טרפש הוא הכפר הקטן ביותר במחוז.

כמו יישובים רבים באירופה גם בטרפש מספר התושבים נמצא בירידה. כך, בשנת 1990 חיו בכפר 253 תושבים ובשנת 2021 רק 202 תושבים.

האזור מיושב מסביבות המאה ה-15, והוא מוזכר לראשונה בכתבים משנת 1409.

== יהודי טרפש ==
על פי רישומי מפקד האוכלוסין ההונגרי חיו בטרפש 12 יהודים מתוך 290 תושבי הכפר בשנת 1880.

==קישורים חיצוניים==

* 

==הערות שוליים==

קטגוריה:הונגריה: כפרים
וארסו

וארסו (בהונגרית: Váraszó) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בוארסו מספר התושבים נמצא בירידה. כך, בשנת 1990 חיו בכפר 671 תושבים ובשנת 2023 רק 478 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1280.

== יהודי וארסו ==
יהודים חיו בוארסו במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|21
|507
|-
|1910
|9
|
|-
|1920
|5
|
|-
|1930
|6
|
|-
|1941
|2
|927
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ביארן

ביארן (בנורווגית: Beiarn) היא מועצה מקומית בנורווגיה, מחוז נורדלנד שכוללת מספר כפרים.

שטחה מעל לאלף ק"מ ומתגוררים בה אלף תושבים. בעשור האחרון מספר תושבי המועצה יורד כל שנה.

המועצה הוקמה בשנת 1853 ומאז גבולותיה לא השתנו. נהר ביאר שזורם בשטח המחוז נחשב למקום חשוב של סלמון. באזור קיימות מספר אגמים לרבות אשטדולסדמן. באזור קיים יער של אולמוס הצפוני בעולם.

== קישורים חיצוניים ==

* 

קטגוריה:נורווגיה: יישובים
קטגוריה:יישובים שהוקמו ב-1853
אנגוס קלאוד

קונור אנגוס קלאוד היקי (באנגלית: Conor Angus Cloud Hickey; 10 ביולי 1998 – 31 ביולי 2023) היה שחקן אמריקאי, אשר מוכר בעיקר בשל תפקידו בתור פזקו בסדרת הדרמה "אופוריה" <small>(2019 - 2023)</small> של רשת HBO.

==ביוגרפיה==
קלאוד נולד ב-10 ביולי 1998 באוקלנד, קליפורניה. יש לו זוג אחיות תאומות צעירות ממנו. הוא למד בבית ספר תיכון לאמנויות, בית ספר פרטי בעיר ולאחר מכן סיים את לימודיו בקולג' המקומי. כשסיים את לימודיו הוא עבר לניו יורק והתגורר בבושוויק , ברוקלין. הוא התחיל לעבוד בסניף של רשת המזון המהיר “Chicken&Waffle Joint”, שם התגלה על ידי סוכנת ליהוק.

==קריירה==
הופעתו הראשונה בטלוויזיה הייתה בשנת 2019 כאשר לוהק לגלם את אחת הדמויות הראשיות בסדרת הטלוויזיה "אופוריה", סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה ישראלית באותו השם שנוצרה על ידי רון לשם, דפנה לוין וטמירה ירדני. הוא מגלם בסדרה את "פזקו", סוחר סמים מקומי שנשר מהלימודים כדי לטפל בסבתו.

בשנת 2020 לוהק קלאוד לתפקיד בסרט של הבמאי הבריטי רופרט סנדרס; "The Things They Carried" לצד אשטון סנדרס, מרטין סנסמאייר וביל סקושגורד. <ref></ref>

בשנת 2021 שיחק בסרט הקולנוע "North Hollywood". באותה שנה לוהק לסרט הקולנוע העתידי, "Your Lucky Day".

בשנת 2022 שימש כפרזנטור של חברת פולו ראלף לורן.

=== מותו ===
קלאוד נמצא מת בבית משפחתו באוקלנד, קליפורניה, ב-31 ביולי 2023, בגיל 25. סיבת המוות הייתה מנת יתר של סמים..

==פילמוגרפיה==

=== קולנוע ===
{| class="wikitable"
|-
! שנה !!סרט !! תפקיד !! הערות
|-
| 2021 || North Hollywood || ווקר ||
|-
| rowspan="2" |2023|| The Line || רוברט דווייט ||
|-
| Your Lucky Day|| סטרלינג|| rowspan="3" |שוחרר לאחר מותו
|-
| rowspan="2" |2024
|אביגייל
|
|-
|Freaky Tales 
|טרוויס
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2019 - 2023
|אופוריה
|פזקו
|תפקיד ראשי (2 עונות): 18 פרקים
|}

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1998
קטגוריה:אמריקאים שנפטרו ב-2023
המתמחים החדשים

המתמחים החדשים (באנגלית: The New Interns) הוא סרט קולנוע אמריקאי משנת 1964 בבימויו של ג'ון ריץ', עם טלי סוואלס, ג'ורג' סיגל ודין ג'ונס בתפקידים הראשיים.

זה סרט המשך לרופאים הצעירים משנת 1962 והוא מתאר את קורותיהם של סטאז'רים לרפואה בשנת הסטאז' שלהם בבית חולים גדול.

התסריט מבוסס על הספר "The Interns" של ריצ'רד פרד.

זה אחד מתפקידיו הראשונים המשמעותיים של ג'ורג' סיגל ועל משחקו בסרט זה הוא זכה בפרס גלובוס הזהב לכוכב החדש של השנה (ביחד עם חיים טופול על סאלח שבתי).

==תקציר העלילה==
קבוצת סטאז'רים חדשים מגיעה לבית החולים New North Hospital לשנת סטאז'. ד"ר אלק קונסידין שנאלץ לחזור על שנת הסטאז', עורך להם סיום במתחמי בית החולים.

מנהל המחלקה הכירורגית ד"ר דומיניק ריצ'יו (טלי סוואלס) הוא כעת גם מנהל בית החולים מקבל אותם בפנים חמורות סבר ומודיע כי בית החולים נמצא בהפסד ולכן יש לקצץ בהוצאות בתוכן חנייה חפשית בבית החולים.

טוני פארלי (ג'ורג' סיגל) הוא סטאז'ר בעל "פתיל קצר". הוא פורץ את שרשרת מגרש החנייה וריצ'יו מחייב אותו בקנס ובאזהרה לגבי המשך התמחותו.

פארלי נפגש עם העובדת הסוציאלית של בית החולים ננסי (אינגר סטיבנס) ומחזר אחריה. הוא הגיע משכונה מוכת עוני ופשע. חבריו העבריינים מקניטים אותו על שעזב אותם ובאחד הפעמים הם מתקיפים את ננסי ואונסים אותה. פארלי מתעמת אתם אך מוכה קשות. ננסי משתקמת אבל נמצאת בפוסט טראומה. במסיבה עליזה של אנשי צוות בית החולים גדושה באלכוהול, אחד הבחורים רוצה לרקוד אתה אך היא מתנגדת ואז מתעלפת ונכנסת למצב קטטוניה. הפסיכיאטר אומר לפארלי כי מצב זה יכול להימשך זמן רב ואולי לתמיד.

כעבור זמן מגיע לבית החולים האנס שנפצע בתגרה בשכונה. מצבו מידרדר ופארלי מנתח אותו ללא סמכות ומצליח לקשור את העורק המדמם אך הוא מת. ריצ'יו עורך לו בירור אך מגיע למסקנה שפעל נכון ומציע לו להתמחות בכירורגיה.

סיפור נוסף הוא על המתמחה ברפואת ילדים ד"ר לו וורשיפ (דין ג'ונס) ואשתו האחות גלוריה (סטפני פאוורס). הם רוצים להביא ילד לעולם אך לו מגלה לאשתו שהוא עקר. היא בתחילה אינה רוצה לשמוע על אימוץ אבל אחר כך נקשרת לילד ללא הורים שנמצא במחלקה והם מחליטים לאמץ אותו.

ד"ר אלק קונסידין רודף השמלות מתראה עם האחות היפה (ברברה עדן) אך היא מסכימה להמשיך את היחסים ביניהם רק עם חתונה ולבסוף הוא מסכים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דין ג'ונס
|ד"ר לו וורשיפ
|מתמחה בילדים
|-
|טלי סוואלס
|ד"ר דומיניק ריצ'יו
|כירורג/מנהל בית חולים
|-
|ג'ורג' סיגל
|טוני פארלי
|סטאז'ר
|-
|ברברה עדן
|לורה רוג'רס
|אחות
|-
|מייקל קאלאן
|ד"ר אלק קונסידין
|סטאז'ר
|-
|סטפני פאוורס
|גלוריה
|אחות
|-
|אינגר סטיבנס
|ננסי
|עובדת סוציאלית
|-
|גרג מוריס
|סטיב קלרק
|סטאז'ר
|-
|סטפני פאוורס
|גלוריה
|אחות מתלמדת
|-
|קיי סטיבנס
|דידי לומיס
|אחות
|}

==קישורים חיצוניים==

*[https://www.tcm.com/tcmdb/title/84744/the-new-interns#overview המתמחים החדשים], באתר TCM

==הערות שוליים==

קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי קולומביה
קטגוריה:סרטי בתי חולים
קטגוריה:סרטים על רפואה
קטגוריה:סרטי דרמה אמריקאיים
קטגוריה:סרטים רומנטיים
קטגוריה:אונס בקולנוע
ארנולד זוויקי

ארנולד זוויקי (באנגלית: Arnold Zwicky; (ביידיש: צביקי) נולד ב-6 בספטמבר 1940) הוא בלשן אמריקאי, נודע בעיקר כיוצר מונח אשליית הטריות. הוא מכהן כפרופסור אמריטה באוניברסיטת המדינה של אוהיו ומלמד באוניברסיטת סטנפורד. הוא מזדהה כיהודי אמריקאי אתאיסט וכהומוסקסואל עם נטייה להכנעה, ומרבה לכתוב על נושאים אלו בעיקר מההיבט הלשוני.

==ביוגרפיה==
ארנולד זוויקי נולד למשפחה יהודית באלנטאון שבארצות הברית. בשנת 1962 הוא סיים אוניברסיטת פרינסטון ובשנת 1965 סיים לימודי תואר שלישי במכון הטכנולוגי של מסצ'וסטס. מגיל צעיר הזדהה כיהודי וכהומוסקסואל עם נטייה להכנעה, שיצרו אצלו תחושת זרות תמידית והשפיעו על כתיבתו, כנושאים שהתמקד בהם מההיבט הלשוני בהמשך חייו.

== תרומתו המדעית והישגיו ==
זוויקי תרם בתחומים כמו פונולוגיה, מורפולוגיה, תחביר, בלשנות חברתית. הוא היה הראשון שטבע מונח אשליית הטריות.

זוויקי היה בין העורכים של כתב עת Handbook of Morphology.

זוויקי היה חבר בכיר בתנועת הלהט"ב אמריקאי ובשנת 2008 הוא נבחר על ידם כ"מדען השנה".

בשנת 2021 הוחלט להעניק מלגה על שמו לבלשן להט"ב.

זוויקי כתב באופן נרחב בבלוג שלו ובכתבי עת מקוונים שיסד, על השפעות והשתלשלות מלים והיבטים לשוניים נוספים בשפה האנגלית המדוברת בארצות הברית, ומקצה חלק ניכר מכתיבה זו לזהויותיו, כלהט"ב ושפתם הייחודית, וכיהודי כולל השפעת ביטויים ביידיש וביינגליש שאומצו בידי דוברי השפה האנגלית בארצות הברית. כאתאיסט הוא עוקב אחרי דתות שונות ומרכזיות בארצות הברית והשינויים הלשוניים המתקבלים בארצות הברית סביב טקסים, אירועים ואמנות דתית.

==קישורים חיצוניים==
* 
* [https://www.researchgate.net/profile/Arnold-Zwicky פרסומים של אלנולד זוויקי] 
* [https://web.stanford.edu/~zwicky/ תמונותיו כפי שפורסמו בדף הסגל באוניברסיטת סטנפורד]

==הערות שוליים==

קטגוריה:בלשנים ולשונאים אמריקאים
קטגוריה:בלשנים ולשונאים יהודים אמריקאים
קטגוריה:להט"בים אמריקאים
קטגוריה:סגל אוניברסיטת המדינה של אוהיו
קטגוריה:בוגרי אוניברסיטת פרינסטון
קטגוריה:המכון הטכנולוגי של מסצ'וסטס
קטגוריה:סגל אוניברסיטת סטנפורד
קטגוריה:אמריקאים שנולדו ב-1940
קטגוריה:יהודים אמריקאים
מלחמת אסא ובעשא

בין אסא מלך יהודה ובעשא מלך ישראל התקיימה מלחמה המתוארת בספר מלכים ובספר דברי הימים.

==תיארוך==
בספר דברי הימים נכתב שהמלחמה פרצה בשנה ה-36 למלכות אסא. תאריך זה עומד בסתירה למניין שנות המלכים בספר מלכים, שלפיו בעשא מת בשנה ה-26 לאסא. בעל "סדר עולם רבה" חש בכך, ולדבריו התאריך הנכון הוא בשנה ה-16 לאסא, והמספר 36 מכוון לשנים מאז מות שלמה ופילוג הממלכה (17 שנות מלכות רחבעם, שלוש שנות מלכות אביה ו-16 שנותיו הראשונות של אסא). תיארוך זה מקובל על חלק מהפרשנים והחוקרים. לדעת בעל "סדר עולם רבה", הסיבה שהמקרא נקט בתאריך שונה היא כדי ללמד מסר דתי: 

כלומר: הפילוג במלכות בית דוד היה אמור להימשך 36 שנה, ובסיומן, היינו בשנה ה-16 לאסא, הייתה אמורה לשוב כל הממלכה לידי אסא, אך משום שאסא נתן את אוצרות המקדש למלך ארם (ראו להלן) הוא נענש, והפילוג נותר קבוע.

יש חוקרי מקרא הסבורים כי מקור הפער הוא בהעתקה שגויה של מחבר דברי הימים, ויש הטוענים כי זהו שינוי מכוון הנועד לבטא את המסר הדתי שאסא זכה לשנות שקט לאחר שהסיר את האלילים, ונענש לאחר שמסר את אוצרות בית ה' למלך ארם.

לעומת זאת, לדעת הרד"ק התאריך הנקוב בדברי הימים, שנת 36 לאסא, הוא התאריך הנכון, ואילו החשבון בספר מלכים שלפיו בעשא מת בשנת 26 למלכות אסא אינו נכון. גם ויליאם פוקסוול אולברייט מקבל את התיארוך של דברי הימים, וסובר שהתאריך הנקוב במלכים יסודו בהעתקה שגויה.

==מהלך האירועים==
על פי המתואר במקרא, בעשא פלש לקצה הצפון-מזרחי של ממלכת יהודה: הוא כבש את הרמה וביצר אותה, ומנע את המעבר לממלכת יהודה. ייתכן שלמהלך זה קדמה כריתת ברית עם בן הדד בן טברימון מלך ארם דמשק, שחפץ בחיזוק כוחו באזור.

אסא לקח את כל אוצרות המקדש ואוצרות המלך ושלח אל בן-הדד כדי שיעבור לצדו. בן הדד אכן עובר לצדו של אסא, ופושט על צפון ישראל: 

בעשא שומע על המפלות שממלכתו סופגת מידי ארם בצפון, נוטש את הרמה ושב לבירתו תרצה. אסא מגייס את כל אנשי יהודה "אין נקי", מפרק את הביצורים שבנה בעשא ברמה ומשתמש בהם כדי לבנות את גבע ואת המצפה.

==בעקבות המלחמה==
לאחר המלחמה, הוכיח חנני הרואה את אסא על שפנה למלך ארם ולא בטח בה':

אסא כועס על חנני ומכניס אותו ל"בית המהפכת" המזוהה על ידי הפרשנים כמעין בית סוהר.

לדעת האמורא רבא, הגיוס המקיף שערך אסא למלחמה (שאינה מלחמת מצווה), כלל גם את תלמידי החכמים, זו הייתה הסיבה שבגינה חלה אסא ברגליו בסוף ימיו.

==הערות שוליים==

אסא ובעשא
קטגוריה:סיפורי ספר מלכים
קר חבייר רוסל

קר חבייר רוסל (צרפתית: Ker-Xavier Roussel; 10 בדצמבר 1867 – 6 ביוני 1944) היה צייר צרפתי המזוהה עם תנועת הנאבי.

== ביוגרפיה ==
נולד בלורי-לס-מץ, מוזל ב-1867, בגיל 15 למד בפריז לצד חברו אדואר וויאר (בתמונה רוסל קיצוני משמאל ולידו וויאר גיסו) הוא גם למד בסטודיו של הצייר דיוג'ן מיילרט. ב-1888, הוא נרשם לבית הספר לאמנויות, וכן החל ללמוד באקדמיה ז'וליאן, שם הקימו מוריס דני וסטודנטים אחרים את "תנועת הנאבי" <ref>Frèches-Thory, Claire, & Perucchi-Petry, Ursula, ed.: Die Nabis: Propheten der Moderne, Kunsthaus Zürich & Grand Palais, Paris & Prestel, Munich 1993</ref> בשנת 1899 נסעו רוסל, וויאר וחברו הקרוב, פייר בונאר, לאגם קומו, ונציה ומילאנו. באותה שנה הוא התיישב באזור כפרי שהפך לנושא ציוריו.

הוא שאב את הנושא שלו מהאזור שמסביב לאטאנג-לה-ויל וסן-טרופה, והתאים את הנוף לפרקים מיתולוגיים יוונים המתארים נשים, ילדים, נימפות, קנטאורים ופאונים. אשתו מארי (אחותו של אדואר וויאר), בתו אנט, בנו ז'אק ונכדיו שימשו כדוגמנים. הוא נטש את תמונות הפורמט הקטן האופייניות לתנועת הנאבי ויצר ציורים גדולים בצבעים עזים בסגנון פוסט-אימפרסיוניסטי. ציוריו ציינו את עונות השנה, השפע, השכרות, ההתנהגות התאוותנית. כמ כן הנציחו את המחול, בהשפעת איזדורה דאנקן. מספר ציורים מתארים אפיזודות מיתולוגיות ומהתנ"ך. אחד מציוריו ממחיש את שירו של סטפן מאלרמה משנת 1876, "אחר הצהריים של פאון".

בעוד רוסל הביע שמחה אירוטית בתמונותיו<ref>Cousturier, Lucie. K.-X. Roussel. Bernheim-Jeune, Paris, 1927</ref> היה לו גם צד נוגה ואפל שבא לידי ביטוי באיורים ליתוגרפיים כהים ליצירות של מוריס דה גרין. בין השנים 1914–1917 הוא טופל כסובל מדיכאון. הוא ייצר מספר רב של פסטלים בשנותיו האחרונות, בין 1930 ל-1944, המתארים מוות אלים במיתולוגיה.

רוסל ידוע בציורי ענק של נופים המקשטים חללים ציבוריים, וחלקם הוזמנו עבור לקוחות פרטיים. בשנת 1912 הוא צייר את המסך הקדמי של תיאטרון השאנז אליזה ובשנים 9–1937 יצר פאנל ענק באורך אחד עשר מטרים בחדר הדיונים בארמון האומות המאוחדות בז'נבה. בשנת 1926 זכה קר-חבייר רוסל בפרס קרנגי לאמנות. המוניטין שלו הגיע לשיא ב-1936 עם תוכנית מרובת פאנלים עבור פאלה דה שאיו בפריז.

קר-חבייר רוסל מת ב-1944 בביתו בלאטנג-לה-ויל.<ref>Exhibition Guide for Ker-Xavier Roussel, Private Garden, Dreamed Garden. Musée des Impressionnismes, Giverny, 2019.</ref>

== גלריה ==
<gallery mode="packed" heights="180">

File:'Rural Festival, Summer' by Ker-Xavier Roussel, 1911-13.JPG

File:Ker-Xavier Roussel - Les Saisons de la vie.jpg

File:Femmes dans un paysage d'Île-de-France Roussel PMD 980.47.1.jpg

File:'The Sleeping Diana' by Ker-Xavier Roussel, c. 1924.jpg

File:Ker-Xavier Roussel - Vieux Silène sur un âne (détail).jpg
</gallery>

== קישורים חיצוניים ==

== הערות שוליים ==

קטגוריה:ציירים צרפתים
קטגוריה:ילידי 1867
קטגוריה:נפטרים ב-1944
אנקורטידו

אנקורטידו בהונדורס, מוכן עם פלפל צ'ילי אדום, פלפל ג'לפניו, גזר ובצל
אנקורטידו שונים בצנצנות
אנקורטידו (בספרדית: Encurtido) הוא מתאבן כבוש, הנפוץ כתוספת וכתבלין באזור המסו-אמריקאי.<ref></ref>

מורכב מירקות שונים, כגון: בצל, פלפלים כגון ג'לפניו, גזר וסלק. הירקות הקשים מבושלים במים עד להתרככות ראשונית, ואז מתווספים ירקות רכים יותר כמו בצל, שאינם דורשים בישול מוקדם, למלח וחומץ רותח. בדרך כלל הירקות נשארים פריכים ומוצקים. מוגש קר.

כמאכל האנקורטידו נפוץ במטבח הונדורס, ולעיתים משתמשים בו כדי להוסיף חריפות למאכלים שונים. בשאר מרכז אמריקה הצפונית משמש כתבלין. נפוץ גם במטבח המקסיקני והמקסיקני-אמריקאי כתיבול שולחן. בשווקים של מקסיקו נמכר בצנצנות או משומר, מורכב מפלפל צ'ילי, גזר ובצל.

== היסטוריה ==
בהונדורס, הוכן מסחרית לפחות מ-1898. המוצר מבוקבק עם אטימה הרמטית כדי למנוע קלקול. הביקבוק מבוצע בשל האקלים בהונדורס, שגורם לאנקורטידו שלא בוקבק להתקלקל במהירות.

== ראו גם ==
* קורטידו

== הערות שוליים ==

קטגוריה:חמוצים
ג'קי מקשי

ג'קלין 'ג'קי' מקשי (נולדה ב-25 בדצמבר 1943) היא זמרת אנגלית. מאז 1966 היא מופיעה עם Pentangle, להקת פולק רוק ידועה, שניחנה בהשפעות ג'אז.

== ביוגרפיה ==
מקשי נולדה בקטפרוד, דרום לונדון. את הקריירה המוזיקלית שלה החלה כסולנית במועדוני פולק באמצע שנות ה-60.<ref name="am"></ref> לאחר שיתוף פעולה עם הגיטריסט ג'ון רנבורן, החליטו השניים לייסד את להקת Pentangle.<ref name="am" />

פנטנגל ביססה את עצמו במהירות כאחד הייצוגים המוקדמים ביותר של תנועת הפולק רוק הבריטית. עם זאת, בנוסף למעריצי פולק בריטי מסורתי, הם הצליחו למשוך קהל גם מעולם הרוק, הפופ והפולק הפסיכדלי. <ref></ref> הלהקה המקורית ניגנה תערובת של בלדות, בלוז וג'אז, ולעיתים קרובות שילבה את הז'אנרים הללו באותה יצירה. למקשי היה חלק חשוב ביצירת הסגנון המוזיקלי של הלהקה, ושירתה מזוהה עימה לחלוטין.

ב-1994, הקימה מקשי להקה חדשה בשם Jacqui McShee's Pentangle, שעברה כמה שינויים פרסונליים, ועדיין מופיעה כיום.

בשנת 1995 הופיעה מקשי כזמרת חזרות, יחד עם בעלה, המתופף גרי קונווי, באלבומו של דייוויד יוז, Active in The Parish. האלבום נבחר ל"אלבום השנה" של מגזין Q. בשנת 1998 חברה מקשי חבר לאולריך מאסק כדי להקליט את The Frog and the Mouse and The Cat and the Fiddle. ההקלטות הללו נועדו לעזור לילדים גרמנים ללמוד לדבר אנגלית.

בשנת 2020 מקשי והגיטריסט הבריטי קווין דמפסי הוציאו את From There to Here (MCDEM 001), הקלטה של שירים בהלחנה עצמית, ששולבו בהם מנגינות מסורתיות. בנובמבר 2020 דווח שהיא מתגוררת בסארי, אנגליה. <ref></ref> <ref></ref>

למקשי יש אחות אחת. בראשית שנות ה-60 הצטרפו שתיהן הצטרפו לקמפיין למען פירוק נשק גרעיני. <ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנגלים ממוצא אירי
קטגוריה:זמרות בריטיות
קטגוריה:אנגלים שנולדו ב-1943
קורטידו

קורטידו עשוי עם בצל, צ'ילי וגזר. ב-pupusería באולוקילטה, אל סלבדור
קורטידו (בספרדית: Curtido) הוא סוג של ירקות מוחמצים או רליש, המותסס קלות, מבוסס על כרוב. אופייני למטבח הסלבדורי ובשאר מדינות מרכז אמריקה.<ref></ref>

הקורטידו עשוי בדרך כלל מכרוב, בצל, גזר, אורגנו, ולפעמים מיץ ליים; הוא מזכיר כרוב כבוש, קימצ'י או סלאו קולי טארט. נהוג להגיש אותו לצד המעדן הלאומי pupusas.

לבליז יש מתכון דומה שנקרא "curtido" על ידי דוברי הספרדית שלה. זהו רליש חריף ומותסס עשוי מבצל, הבנורוס וחומץ. הוא משמש כתוספת ל-salbutes garnaches, ומנות נפוצות בטבח הבליזאי.

== ראו גם ==
* אנקורטידו

==קישורים חיצוניים==

== הערות שוליים ==

קטגוריה:סלטים
קטגוריה:חמוצים
קטגוריה:המטבח המקסיקני
קטגוריה:חומרי גלם (מזון)
קטגוריה:המטבח הלבנוני
קטגוריה:מאכלי כרוב
Bubblegum Bitch

Bubblegum Bitch הוא שיר של הזמרת-יוצרת הוולשית מרינה דיאמנדיס, הידועה באופן מקצועי בשמה הפרטי, מרינה, ובשם הבמה שלה לשעבר, מרינה אנד דה דיימונדס. השיר יצא ב-27 באפריל 2012, כרצועת פתיחה באלבום האולפן השני שלה, Electra Heart. את השיר כתבו דיאמנדיס וריק נואלס, והפיקו נואלס ודין רייד. על אף שמעולם לא יצא כסינגל, נכנס השיר למצעדי סינגלים שונים,<ref name="Lithuania"></ref><ref name="Greece"></ref> לאחר שצבר הצלחה מחודשת בפלטפורמת המדיה החברתית טיקטוק בתחילת 2021, ואף הוסמך במרץ לתואר זהב בארצות הברית,<ref></ref><ref name="RIAA"/> ובספטמבר לתואר כסף בבריטניה.<ref name="BPI"></ref>

== רקע ==
השיר נכתב על ידי דיאמנדיס וריק נואלס ביוני 2011, בסנטה מוניקה, קליפורניה, בהשראת הספר "Bubblegum: The History of Plastic Pop", שנכתב על ידי העיתונאי הבריטי, ניק בראונלי.<ref></ref> כדיברה על השיר בראיון, אמרה מרינה אמרה שזו "אולי" הרצועה האהובה עליה מהאלבום, ותיארה אותו כ"שיר מהנה וחצוף" שהיה מאוד מספק לכתוב; כתיבת הבתים של השיר ארכה כעשר דקות, אם כי השיר כולו נבנה במשך תקופה של שלושה חודשים.<ref>https://www.youtube.com/watch?v=wWFpEXcdemU Marina and the Diamonds | "Electra Heart" Album Interview. Part 2.</ref> מרינה הביעה את התעניינותה בהוצאת השיר כסינגל ב-2012, אבל היא הסבירה שהיא לא יכולה לעשות זאת בעקבות הכותרת הוולגרית, שאינה ידידותית לרדיו; "יש שירים שנשמעים כמו סינגלים, אבל אתה לא יכול להוציא אותם", הסבירה בראיון ל-PopJustice.<ref></ref> לאחר התפרסמות השיר ב-2021, בעת שקידמה את אלבום האולפן החמישי שלה, Ancient Dreams in a Modern Land, אמרה מרינה כי חברת התקליטים שלה, אטלנטיק רקורדס, רצתה שהיא תצלם קליפ לשיר, אבל היא סירבה להצעה והסבירה שהיא "לא יכולה לחזור לעבר".<ref>https://www.youtube.com/watch?v=Ni6BoQNejE8&t=1421s Marina - "Ancient Dreams In A Modern Land" Live Q&A</ref>

== ביקורות ==
בצאתו, זכה השיר לביקורות מעורבות ממבקרי המוזיקה. אלכסיס פטרידיס מהגרדיאן השווה את מילות פתיח השיר ל-"נבואת 'אני אהיה ענקית' שמגשימה את עצמה", שהייתה באלבומה הראשון של ליידי גאגא, The Fame.<ref name="TheGuardianReview"></ref> ג'יימס קריסטופר מ-AllMusic שיבח את "קולה האופראי המהדהד" של מרינה, ותיאר את הרצועה כ"עקשנית".<ref name="AllMusicReview"></ref> עם זאת, אמילי מקאי מ-The Quietus תיארה את שם השיר ומילותיו כ"מביכים".<ref name="TheQuietusReview"></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
|-
!scope="col"| אזור
!scope="col"| תאריך
!scope="col"| פורמט
!scope="col"| חברת תקליטים
!scope="col"| מקור
|-
!scope="row"| עולם
| 27 באפריל 2012
| הורדה דיגיטלית • הזרמת מוזיקה
| 
|align="center"|<ref name="apple music"></ref>
|}

== הערות שוליים ==

קטגוריה:שירי 2012
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים על נרקיסיזם
קטגוריה:שירי זהב בארצות הברית
קטגוריה:שירי זהב בממלכה המאוחדת